फिल्मको अन्त्य सबैभन्दा अविश्वसनीय छ। अहिले हाम्रा छिमेकमा पनि सन्देशमूलक फिल्म बनाएर व्यापार र बौद्धिक उचाइ हासिल गरिरहेको उदाहरण पाइन्छ। ‘छक्कापञ्जा ३’ मा पनि सन्देश दिने अभीष्ट राखिएको छ। तर, विषयवस्तुको गहिराइसम्म पुग्न नसकेकाले बलात् थोपरिएको असल सन्देश स्वाभाविक लाग्दैन। नेपाली फिल्मको आम चरित्र रहेको गहिराइमा नपुग्ने अधकचल्ट्याइँको शिकार ‘छक्का पञ्जा ३’ पनि भएको छ।
